CELEX: 32013R0641
Language: mt
Date: 2013-06-24 00:00:00
Title: Regolament ta’ Implimentazzjoni tal-Kummissjoni (UE) Nru 641/2013 tal- 24 ta’ Ġunju 2013 dwar il-klassifikazzjoni ta’ ċerti prodotti fin-Nomenklatura Magħquda

5.7.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 186/1
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 641/2013
      tal-24 ta’ Ġunju 2013
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
               
            
                  (4)
               
               
                  Huwa xieraq li jkun stipulat li informazzjoni vinkolanti dwar it-tariffa li nħarġet mill-awtoritajiet doganali tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta' tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma ħariġx opinjoni fi ħdan il-limitu ta' żmien iffissat mill-president tiegħu.,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
      Artikolu 2
      Informazzjoni vinkolanti dwar it-tariffa, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tkompli tkun invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament jidħol fis-seħħ fl-għoxrin jum wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-24 ta’ Ġunju 2013.
         
            
               Għall-Kummissjoni, F'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1 (Edizzjoni Speċjali bil-Malti: Kapitolu 02 Volum 02 –p. 382 – 386)
      
         (2)  ĠU L 302, 19.10.1992, p. 1. (Edizzjoni Speċjali bil-Malti: Kapitolu 02 Volum 04 p. 307 – 356)
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Sett impoġġi għall-bejgħ bl-imnut, hekk imsejjaħ "sett akkumpanjanti ta’ maġenb il-fuklar”, jikkonsisti minn:
                                 
                                             —
                                          
                                          
                                             struttura tal-ħadid fondut li żżomm l-għodod u toqgħod fl-art waħdeha,
                                          
                                       
                                             —
                                          
                                          
                                             seffud,
                                          
                                       
                                             —
                                          
                                          
                                             luħ,
                                          
                                       
                                             —
                                          
                                          
                                             tongs.
                                          
                                       Hu ddisinjat biex isir xogħol fil-faħam, l-injam u l-irmied fil-fuklar taċ-ċumnija.
                              
                           
                  
                     8205 51 00 
                  
                  
                     Il-klassifikazzjoni hija determinata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda kif ukoll bil-kliem tal-Kodiċi NM 8205  u 8205 51 00 .
                     L-affarijiet huma meqjusa bħala oġġetti impoġġija f’settijiet għall-bejgħ bl-imnut fi ħdan it-termini tar-Regoli Ġenerali 3(b), għaliex huma mpoġġija għall-bejgħ bl-imnut flimkien biex jaqdu ħtieġa partikolari jew iwettqu attività partikolari biex wieħed jieħu ħsieb il-fuklar taċ-ċumnija.
                     Il-karattru essenzjali tas-sett jingħata mill-għodod tal-idejn tal-intestatura 8205  (seffud, luħ u tongs) billi jintużaw fil-fuklar taċ-ċumnija filwaqt li l-istand sempliċiment iżżommhom. Għalhekk is-sett hu kklassifikat skont l-għodod tal-idejn.
                     Għaldaqstant, is-sett għandu jiġi kklassifikat taħt il-kodiċi tan-NM 8205 51 00  bħala għodod tad-dar.
                  
               
                     
                                 2.
                              
                              
                                 Sett impoġġi għall-bejgħ bl-imnut, hekk imsejjaħ "sett akkumpanjanti ta’ maġenb il-fireplace”, jikkonsisti minn:
                                 
                                             —
                                          
                                          
                                             struttura tal-azzar li ma jissaddadx iżżomm l-għodod u toqgħod fl-art waħdeha,
                                          
                                       
                                             —
                                          
                                          
                                             seffud,
                                          
                                       
                                             —
                                          
                                          
                                             luħ,
                                          
                                       
                                             —
                                          
                                          
                                             xkupilja,
                                          
                                       
                                             —
                                          
                                          
                                             tongs.
                                          
                                       Hu ddisinjat biex isir xogħol fil-faħam, l-injam u l-irmied fil-fuklar taċ-ċumnija.
                              
                           
                  
                     8205 51 00 
                  
                  
                     Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u mill-kliem tal-kodiċi tan-NM 8205  u 8205  u 51 00.
                     L-affarijiet huma meqjusa bħala oġġetti impoġġija f’settijiet għall-bejgħ bl-imnut fi ħdan it-termini tar-Regoli Ġenerali 3(b), għaliex huma mpoġġija għall-bejgħ bl-imnut flimkien biex jaqdu ħtieġa partikolari jew iwettqu attività partikolari biex wieħed jieħu ħsieb il-fuklar taċ-ċumnija.
                     Il-karattru essenzjali tas-sett jingħata mill-għodod tal-idejn tal-intestatura 8205  (seffud, luħ u tongs) billi jintużaw fil-fuklar taċ-ċumnija filwaqt li l-istand sempliċiment iżżommhom u huma aktar numerużi meta mqabbla ma’ xkupilja waħda. Għalhekk is-sett hu kklassifikat skont l-għodod tal-idejn.
                     Għaldaqstant, is-sett għandu jiġi kklassifikat taħt il-kodiċi tan-NM 8205 51 00  bħala għodod tad-dar.
                  
               
                     
                         (*) Ara l-istampa.
                  
                  
                      
                  
                  
                      
                  
               
            (*)  L-istampa hija biss għall-informazzjoni.